เรื่องร้องเรียน: “ร้านราดหน้าเคี้ยง เอ็มไพร์”หน้าตรงหัวมุม “ถนนเฟื่องนคร” ตรงข้าม “วัดราชบพิธ” ร้านนี้ใช้ทางเดินเท้าหน้าร้าน เป็นที่ล้างจานชาม ล้างเครื่องครัวต่างๆทุกวัน  ล้างทีหนึ่งเละเทะไปหมดทั้งน้ำ เศษอาหาร น้ำมัน นองเป็นบริเวณกว้าง    ประชาชนที่สัญจรไปมา ต้องเลี่ยงลงไปเดินบนถนนและทางเดินเท้าตรงนี้ก็เป็นคราบสกปรกดำและลื่นถาวร   กิจกรรมที่สร้างความสกปรกและละเมิดสิทธิ์คนอื่นแบบนี้ทำกันอย่างเปิดเผย ไม่อยากเชื่อว่า “กทม.และสำนักงานเขต” ไม่รู้ไม่เห็น ไม่ทราบว่าร้านนี้มีเส้นสายใหญ่โตมากเหรอครับถึงได้ทำอย่างนี้ได้  ช่วยจัดการให้ร้านนี้ทำอะไรให้ถูกต้องซะนะครับ จะติดตามผลอย่างไม่ลดละ
การดำเนินการของเจ้าหน้าที่: เจ้าหน้าที่ได้ดำเนินการตรวจสอบสถานที่ดังกล่าว พบ นายนโรดม สุขศรีจักรวาฬ เจ้าของร้าน จึงแจ้งข้อร้องเรียน และออกคำแนะนำของเจ้าพนักงานตามพระราชบัญยญัติการสาธารณสุข พ.ศ .2535 ให้ดำเนินการดังนี้   1.ต้องมีการระบายน้ำได้ดี ไม่มีน้ำขัง และไม่มีเศษอาหารตกค้างในบริเวณสถานที่จำหน่ายอาหาร  2.ต้องมีการแยกเศษอาหารออกจากภาชนะ  อุปกรณ์  และเครื่องใช้  ก่อนการทำความสะอาด  3. ต้องมีการแยกไขมันไปกำจัดก่อนระบายน้ำทิ้งออกสู่ระบบระบายน้ำ โดยใช้ถังดักไขมันหรือบ่อดักไขมัน หรือการบำบัดด้วยวิธีการอื่นที่มีประสิทธิภาพไม่ต่ำกว่าการบำบัดด้วยถังดักไขมันหรือบ่อดักไขมัน และน้ำทิ้งต้องได้มาตรฐานตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ เจ้าตัวรับทราบ
ความเห็นของผู้แจ้ง: ขอบคณครับ แต่ขอติดตามผลก่อนนะครับ ว่าทางร้านจะปฏิบัติให้ถูกต้องรึเปล่า..ขอบคุณครับ
พื้นที่: แขวงวัดราชบพิธ เขตพระนคร กรุงเทพมหานคร